Source: http://regiontvnet.sk/vyklad-pojmov-ku-teme-zmluvy-v-regionalnej-tv-z-hladiska-zvo/
Timestamp: 2017-12-17 23:28:12+00:00

Document:
Výklad pojmov ku téme zmluvy v regionálnej TV z hľadiska ZVO • REGION TV NET
Vzhľadom na skutočnosť, že v práve Európskej únie je potrebné vykladať všetky výnimky vzťahujúce sa verejné obstarávanie pomerne úzko je potrebné bližšie vysvetliť jednotlivé pojmy z vyššie citovaných ustanovení.
Digitálny zákon 22/2007 Z.z.
O výklad pojmu zákazky/služby súvisiace s vysielacím časom, sme požiadali JUDr. Ľuboša Kukliša, riaditeľa Kancelárie Rady pre vysielanie a retransmisiu. Zaujímalo nás, či výrobu – prípravu programového materiálu do vysielania možno považovať za službu súvisiacu s vysielacím časom.
Časť odpovede:
V súvislosti s pojmami vysielací čas a služba, ktorá súvisí s vysielacím časom, o ktorých výklad Radu žiadate, je potrebné uviesť, že Rada nie je kompetentná podávať výklad týchto pojmov pre účely verejného obstarávania. V súvislosti s použitím týchto pojmov v zákone č. 308/2000 Z. z. a v zákone č. 220/2007 Z. z. je možné uviesť, že tieto pojmy nemajú v uvedených právnych predpisoch legálnu definíciu. V zákone č. 308/2000 Z. z. a aj v zákone č. 220/2007 Z. z. sa pojem vysielací čas opakovane vyskytuje, napr. § 3 písm. h), § 18c, § 23, § 36 zákona č. 308/2000 Z. z., § 33 ods. 1 zákona č. 308/2000 Z. z. v znení zákona č. 318/2009 Z. z., § 26, § 27 a § 62 zákona č. 220/2007 Z. z.
Z použitia tohto pojmu v zákone č. 308/2000 Z. z. a v zákone č. 220/2007 Z. z. je zrejmé, že tento pojem označuje čas vysielania programovej služby ako taký, bez ohľadu na to, či ide o vysielanie mediálnej komerčnej komunikácie alebo programov.
Pojem služba, ktorá súvisí s vysielacím časom nie je v zákone č. 308/2000 Z. z. ani v zákone č. 220/2007 Z. z. používaný. V zákone č. 308/2000 Z. z. je v súvislosti so zabezpečovaním vysielania programovej služby pri vymedzení pôsobnosti zákona č. 308/2000 Z. z. použitý pojem pracovná činnosť priamo spojená s vysielaním. Uvedený pojem má označovať činnosť zamestnancov vysielateľa, ktorej výsledkom je tvorba obsahu vysielania a jeho šírenie.
Previous PostNie sú jednotné kritéria pre posudzovanie kvality regionálnych televízií
Next PostDôvody pre vyňatie z režimu verejného obstarávania

References: § 3
 § 18
 § 23
 § 36
 § 33
 § 26
 § 27
 § 62